Adobe Photoshop

Adobe Photoshop d aseɣẓan n ubeddel d useqdec n tugniwin, d wunuɣ yullen s uselkim (DAO) i d-yeẓreg Adobe. Yettwaseqdac s waṭas i usker n tfarut tumḍint, maca daɣen i usuffaɣ n tugniwin timaynutin.

Photoshop d aseɣẓan i yesseqdacen tugniwin tusriwin (Bitmap) acku tugniwin-agi gant am iẓiki n irden iwumi neqqar Pixel: aferdis n tugna.

Photoshop yuɣal yesɛa azal ameqqṛan ger isenselkimen acku yesɛa aṭas n testayin tinezmarin, ifecka udlifen lɛali, tura iɣerbazen yesselmaden aseqdec n useɣẓan n photoshop ufrarend s waṭas, gar-asen iɣerbazen imeqqṛanen, asuday n "Les Beaux Arts" d tifurra n merru.

Adobe tesnefli aseɣẓan photoshop i Microsoft Windows d Mac OS kan, maca lqem CS4 yezmer ad yettuselkem di Linux s Wine.

Amezruy
Aseggas n 1987, Thomas Knoll aselmad di tseddawit n Micigan yebda yettaru yiwen wahil iwakken ad ibeqqeḍ tugniwin s yiswiren n tkaẓaṭ ɣef ugdil ammaɣay. Isemma-yas Display, ahil-agi d win i d-ijebden tawnafit n gmas John Knoll, yellan d axeddam di Industrial Light & Magic. Yenna-yas John ad yexdem amaẓrag n tugniwin ummid.  T.Knoll yewwi-d dɣa sed wayyuren si lxedma iwakken netta d gmas ad qedcen ɣef wahil agi, i wumi i isemma imagepro, di taggara n useggas-nni  T.Knoll ibeddel-as isem i wahil ɣer Photoshop. Sinna kin yemlal akked umɣaraf n scanners Barneyscan iwakken ad isedger ineɣlan. 200 ineɣlan ttwasdegren akked scanners Barneyscan di tazwara.

Di twala agi, John Knoll iṛuḥ ar Silicon Valley iwakken ad isnat ahil-ines i Apple akked Russell Brown: anemhal n Adobe, i sin yid-sen iɛeǧb-asen wahil agi s waṭas, dɣa di Cutember 1988 Adobe teɣtes ad taɣ turagt iwakken ad tsegder ahil agi, J.Knoll yerna yeqdec ɣef wayen umi neqqaṛ plug-in ma d  T.Knoll yeqqim di Ann Arbor yettṛaǧu targalt taɣbalut. Akka di 1990 Photoshop|Photoshop 1.0 yeffeɣ-d i tikkelt tamezwarut.

Aglam
Photoshop yesɛa amasal n ufaylu n yiman-is (Asiɣzef: psd) ayen i ɣ-yettaǧǧan ad neḥrez ticriḥin n usenfar i d-iselɣen tugna iwakken ad twasqedcent subrez. Ahil yettaǧǧa daɣan aseqdac ad ikter u ad isifeḍ ifuyla tugniwin deg imusal yettwasnen s waṭas am (Asiɣzef : gif, jpg, tif, png, etc.).

 Taneflit 
 Ileqman id imseḍfaṛen si 1990 Lqem Tiɣeṛɣeṛt isem n telgalt Azmez n uzenzi 1.0 Mac OS fuṛaṛ 1990 2.0 Mac OS Fast Eddy yunyu 1991 2.0.1 Mac OS yennayer 1992 2.5 Mac OS Merlin (photoshop) wamber 1992 Windows Brimstone 2.5.1 Mac OS 1993 3.0 Mac OS Tiger Mountain ctember 1994 Windows, IRIX wamber 1994 4.0 Mac OS, Windows Big Electric Cat wamber 1996 4.0.1 Mac OS, Windows ɣuct 1997 5.0 Mac OS, Windows Strange Cargo mayu 1998 5.0.1 Mac OS, Windows 1999 5.5 Mac OS, Windows fuṛaṛ 1999 6.0 Mac OS, Windows Venus in Furs ctember 2000 6.1 Mac OS, Windows meɣṛes 2001 7.0 Mac OS, Windows Liquid Sky meɣṛes 2001 7.0.1 Mac OS, Windows ɣuct 2002 CS (8.0) Mac OS, Windows Dark Matter tuber 2003 CS2 (9.0) Mac OS, Windows Space Monkey yebrir 2005 CS3 (10.0) Mac OS, Windows Red Pill taagara n meɣṛes 2007 CS4 (11.0) Mac OS, Windows Stonehenge taggara n tuber 2008 CS5 (12.0) Mac OS, Windows White Rabbit 12 yebrir 2010

 Tamselyut 
 https://www.adobe.com/products/photoshop.html
 https://fr.wikipedia.org/wiki/Adobe_Photoshop

Taggayt:Tasenselkimt